ກຳປັ່ນ ບັນທຸກນ້ຳມັນ ສອງລຳ ຖືກໂຈມຕີ ຢູ່ທີ່ອ່າວ ໂອມານ
ອົງ​ການ​ຂ່າວ IRNA ຂອງ​ທາງ​ການ​ອີ​ຣ່ານ ​ລາຍ​ງານ​ວ່າ ກອງ​ທັບ​ເຮືອ​ອີ​ຣ່ານ ​ໄດ້​ຊ່ວຍ​ພວກ​ລູກ​ເຮືອ 44 ຄົນ ຈາກ​ກຳ​ປັ່ນ​ດັ່ງ​ກ່າວ ແລະ​ເວ​ລາ​ນີ້ ກຳ​ປັ່ນ​ທັງ​ສອງ​ລຳ​ ພວມ​ລຸກໄໝ້​ເປັນ​ໄຟ.
ກອງທັບເຮືອສະຫະລັດ ກ່າວວ່າ ຕົນໄດ້ໃຫ້ການຊ່ວຍເຫຼືອໃນວັນພະຫັດມື້ນີ້ ຫຼັງຈາກ ມີລາຍງານວ່າ ກຳປັ່ນບັນທຸກນ້ຳມັນສອງລຳ ຖືກໂຈມຕີ ຢູ່ໃນອ່າວໂອມານ ກອງທັບເຮືອທີ 5 ຂອງສະຫະລັດ ທີ່ຕັ້ງຢູ່ໃນບາຫ໌ເຣນ ກ່າວວ່າ ຕົນໄດ້ຮັບການຮ້ອງຂໍ ຄວາມຊ່ວຍເຫຼືອຈາກກຳປັ່ນບັນທຸກນ້ຳມັນທັງສອງ ຫ່າງກັນຄົນລະ ນຶ່ງຊົ່ວໂມງ ອົງການຂ່າວ IRNA ຂອງທາງການອີຣ່ານ ລາຍງານວ່າ ກອງທັບເຮືອອີຣ່ານໄດ້ຊ່ວຍ ພວກລູກເຮືອ 44 ຄົນ ຈາກກຳປັ່ນດັ່ງກ່າວ ແລະເວລານີ້ກຳປັ່ນທັງສອງລຳ ພວມລຸກ ໄໝ້ເປັນໄຟ ອ່າວໂອມານແມ່ນຕັ້ງຢູ່ໃກ້ໆກັບແຫຼມຮໍມຸດ (Hormuz) ຊຶ່ງເປັນນ່ານນ້ຳຍຸດທະສາດ ທີ່ມີຄວາມສຳຄັນສຳລັບເສັ້ນທາງເດີນເຮືອຂົນນ້ຳມັນດິບ ໃນເດືອນແລ້ວນີ້ ສະຫະລັດອາຣັບເອເມີເຣັສ ໄດ້ກ່າວຫາອີຣ່ານວ່າ ໃຊ້ລະເບີດໂຈມຕີ ກຳປັ່ນບັນທຸກນ້ຳມັນ 4 ລຳ ຢູ່ນອກແຄມຝັ່ງຂອງສະຫະລັດອາຣັບເອເມີເຣັສ ອີຣ່ານກ່າວວ່າ ຕົນບໍ່ມີສ່ວນພົວພັນໃດໆ Iran denied involvement